Merkezê Îrtîbatî û Çapemenîye yê HPGyî derheqê hêrişanê îşxalî û çalakîyanê gerîlayan de eşkerayîyêke daye. Eşkerayîye wina ya:
''Netîceya çalakîyanê hêzanê ma de 1 dron ame îmhakerdene, 1 îşxalker birîndar bi. Artêşa îşxalkere 4 reyî hêrişê bi bombaya nuklere û çeka kîmyewîyî kerdî, 15 reyî bi helîkopteranê hêrişî, tank, çekanê giranan û obusan hêriş kerd. Artêşa îşxalkere verê mewzîyanê şerî de tekerê plastîk û wesayîtî vêşnayî û dûyê ci verda zereyê mewzîyan.
Detayê çalakîyanê ma û hêrişanê îşxalî wina yê:
Çarçewa Hemleya Şorişgêre ya Bazanê Zagrosî de, herêma Zapî de;
18ê tebaxe de îşxalkerê ke waştêne ver bi mewzîyanê şerî yê Şehîd Aryenî yê Warê Xoverdayîşî yê Saca şorê pê çekanê ferdîyan û bombayanê destî ameyî derbkerdene. Netîceya mudaxeleyê hêzanê ma de îşxalkeran gamêke xo apey ant.
18ê tebaxe de Warê Xoverdayîşî yê Çemçoyî de dronêk hetê hêzanê ma yê tîman ra ame îmhakerdene.
18ê tebaxe de Warê Xoverdayîşî yê Çemçoyî de îşxalkerî pê çekanê giranan ameyî derbkerdene.
18ê tebaxe de Warê Xoverdayîşî yê Çemçoyî de helîkopterêkê hêrişî ame pirodayene û netîceya mudaxeleyê hêzanê ma de helîkopter warî ra rema.
19ê tebaxe de Warê Xoverdayîşî yê Çemçoyî de îşxalkerî pê çekanê giranan ameyî pirodayene û 1 îşxalker birîndar bi.
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
18ê tebaxe de Warê Xoverdayîşî yê Girê Cûdîyî de îşxalkerî pê taktîkê sabotajî ameyî derbkerdene.
Hêrişê ke artêşa îşxalkere pê bombaya nuklere û çeka kîmyewîye kerdê:
18ê tebaxe de Warê Xoverdayîşî yê Şikefta Birîndaran pê bombaya nuklere û çeka kîmyewîye dîya bombayan ver.
18ê tebaxe de Warê Xoverdayîşî yê Karkerî de îşxalkeran verê mewzîyanê şerî de tekerê plastîk û wesayîtî vêşnayî û dûyê ci verda zereyê mewzîyan.
Hêrişê ke artêşa îşxalkere pê obus, tank, çeka girane, helîkopter û teyarayan kerdê:
18ê tebaxe de Warê Xoverdayîşî yê Çemço, Girê Amedîyê, Girê Cûdî, Girê FMyî, Girê Hekarî û Şikefta Birîndaran dîyayî bombayan ver.''
